|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **Ας γνωριστούμε καλύτερα**  **Χωρισμός σε ομάδες.**  **Συμβόλαιο ομάδας** | Οι μαθητές/τριες μαθαίνουν:   * Να επικοινωνούν σωστά * Να σέβονται τους άλλους * Να καλλιεργούν κλίμα αμοιβαίας εμπιστοσύνης * Να καλλιεργούν δεξιότητες όπως η ενσυναίσθηση και η διαμεσολάβηση και η συνεργασία |
| **Δραστηριότητες – (ενδεικτικές)** |
| Χρονική διάρκεια: 2 διδακτικές ώρες  Αφού συζητήσουμε με τους μαθητές μας το θέμα του προγράμματος στη συνέχεια γίνεται η πρώτη δραστηριότητα με τίτλο «Ας γνωριστούμε καλύτερα» που στοχεύει στην ενδυνάμωση των σχέσεων των μαθητών της τάξης . Είναι βασική δραστηριότητα που επιτρέπει την μετάβαση στο αμέσως επόμενο βήμα που είναι ο χωρισμός και η δημιουργία των ομάδων. Προτείνεται να δημιουργηθούν ανομοιογενείς ομάδες, ανάλογα με τον αριθμό των μαθητών, με σκοπό την αντιπροσώπευση όλων των μαθητών, την ενεργό συμπλοκή τους και την έκφραση των ιδεών τους και της δημιουργικότητάς τους. Μετά την ολοκλήρωση του σχηματισμού των ομάδων συνάπτεται το συμβόλαιο της ομάδας, το οποίο είναι πολύ βασικό για την ουσιαστική και αποτελεσματική λειτουργία των ομάδων. Είναι αυτό που θα επιτρέψει στα μέλη των ομάδων να συνεργάζονται αρμονικά, να αναλαμβάνουν πρωτοβουλίες, να επιλύουν συγκρούσεις, να παίρνουν αποφάσεις και να οργανώνουν σωστά και δημιουργικά τη σκέψη τους και την δουλειά τους. Τους δίνεται η δυνατότητα να μάθουν να εκφράζονται σωστά και ανοιχτά , χωρίς το φόβο της απόρριψης. Το επόμενο βήμα είναι η καταγραφή των επιμέρους δραστηριοτήτων και η κατανομή των εργασιών στις ομάδες. |